
Hola, em dic Baba i tinc un secret. 

Sabies que els mussols som els encarregats de la nit? 

La passem desperts per assegurar-nos que, 

mentre dormiu, tot estigui bé. 

Us protegim, encara que no us n’adoneu. 

Però tenim un problema: arreu del món hi ha 

molts nens i nenes que no volen anar a dormir, 

i molts pares i mares que s’hi enfaden. Mira, mira… 

NO VULL DORMIR!

En Lee no vol anar mai a dormir. 

La foscor li fa por i veu monstres quan els pares 

apaguen el llum, per això la nit no li agrada. 

A tu et passa?

La Katty no vol anar a dormir. Li agrada tant jugar, 

que no vol que s’acabi el dia. A tu també et passa?

La Naisha no vol anar a dormir. 

A la nit és justament quan a casa 

hi són tots, i és el millor moment 

del dia. Llavors és quan volen 

que se'n vagi a dormir? 

A tu també et passa?

